Slastno je bilo.
Resno, Neville, ne bi se vsak ustavil in pomagal potepuškemu psu.
- Super je. - O bog.
- Dawnie, hrana je bila božanska. - Ja. Še enkrat hvala.
- Greva jutri na ribolov? - Z veseljem. Gotovo si mojster.
Mojster za vse. Imam prav? Dawnie, splača se ga obdržati.
- Poslovila se bova. - Prav.
- Pridi. - Adijo. Hvala.
Lahko noč.
- Hvala, ker si ju tako pogostila. - Malenkost. Všeč sta mi.
Tudi Nevillu sta bila. Še raje pa je bil z Dawnie v dvoje.
Ja, drži. Čarovnija je tu.
Imel sem občutek, da se bo to zgodilo. In nocoj sem se res potrudil.
Moral sem se prepričati. Ponosen sem na vaju. Zdaj se bom zares pobral.
Privoščita si, ampak bodita prijazna. Ne razmišljajta preveč.
Lahko si zreta v oči. Ali pa ne. Po želji. Uživajta.
Ne vem, zakaj je toliko čakala.
- Zelo je čeden. - Obraz angela ima.
Zakaj se je končno zgodilo?
- Ker nisi prosil. - Nikoli nisem prosil.
Ne na glas.
Zdravo, ga. Martin. Lahko govorim z njo?
Tukaj je.
Gracie ge. Martin nikoli ni prav dosti marala.
In ker v hiši ni bilo niti ene grozdne jagode, je Driggs čutil enako.
Kako si me našla?
Štiri prijateljice imaš. Skuter je bil le pred njeno hišo.
Zjutraj ga bom odpeljala nazaj. Razen če ga boš ti.
Ne morem.
Odhajam. Na letališče grem.
Če bo treba, bom spala tam. Ampak odletim s prvim letalom.
Ne bodi trmasta in pojdi z mano.
Dovolj denarja imam, da lahko skrbim za obe.
Zadnja priložnost, Ya-Ya. Vzemi torbo in greva.
O, srčica.
Ta otok ti ne bo dovolil oditi.
Urok, ki si ga naredila za mladega Nevilla,
neurje, ki je vse potegnilo skupaj... Prihaja.
Upala sem, da te bom lahko vrnila na tvojo pot.
Ampak zdi se, da nisem dovolj močna.
Molim pa, da boš našla nekoga, ki ga boš poslušala.
Samo še sebe poslušam.
Enako trmasta si kot jaz.
Kdo je kriv za to?
Močno me objemi, ker je to slovo.
Mogoče, ampak iskreno upam, da ni.
Ne jokaj.
Poslala ti bom razglednico.
Neverjetno se zdi, da bo neurje. Tu je čudovito. Noro, ne?
- Ja. - Zelo sem srečen.
Ker bova Nicka in Eve spravila v zapor in zaradi družbe.
- Se strinjaš? - Pa že.
"Pa že?"
Rosa, težko priznaš, da si srečna?
To ni znak šibkosti. Pravzaprav je obratno.
Si kdaj videla, kako se lev po dobrem obroku preteguje v travi?
Sit je. Zadovoljen. Debel. Dol mu maha, kdo to ve.
Če boš levu rekla, da je šibek,
me prej opozori, da se bom lahko zatekel v džip.
Resno. Levi jemljejo žaljivke osebno.
Ne razumejo besed, intonacijo pa zelo dobro.
- O levih veš veliko. - Ker sem tudi jaz lev.
Vem, da si se opekla s tistim, ki je šel v simfonijo scat,
ampak sprosti se malo.
- Resno. Čir boš dobila. - Prav.
Zadnje čase razmišljam, da je to, kar imava,
- kar počneva... - Ja.
Da je mogoče pristno.
Bravo. Dober občutek, ne?
Jaz žal razmišljam povsem drugače.
Je pa lepo...
- Ne bodi tak kreten. - Pravim le, da je to zate velik korak.
Vidiš? Strinja se. Hvala.
Samo iz klinčevega Miamija moram. Začeti znova.
- Na Keysih je lepo. - Res je.
Ampak nimam kje biti.
To ni moj problem. Ampak kot prijateljici ti povem...
Spomni se usode žensk, ki se zapletejo z mano.
Celo v zaporu pristanejo.
Noro je.
Tomás!
Ime mu je bilo Thomas, a je ni hotel popravljati.
Zelo svetlo je.
Bi lahko tisti senčnik prestavil sem? Poskušala sem, a je zelo težek.
Thomas ni mogel vedeti, da je s to uslugico
sprožil vrsto dogodkov, zaradi katerih je šel njegov zakon v franže.
Zlat si.
Pozneje bova poklepetala.
- Sranje. - Kaj je?
Po denar v Miami hočeta že danes. Pred neurjem. Hočeta, da letim z njima.
- Ne paničari. - Prepozno.
Čutim, da te grabi panika. Zato sem to rekel.
Ampak to je zelo dobra novica. Samo let je.
Takoj po pristanku bodo vajeti prevzeli efbiajevci.
Ja.
Čutiš to energijo? Poljubiti bi se morala.
- Prav. - Prav?
Dajva se.
Ya-Ya je iskala uteho.
Obiskala je osebo, ki bi jo Gracie gotovo poslušala.
Nacheline, želim si, da bi še bila med nami.
Gracie bi tvoja pomoč res prišla prav.
Driggs?
Tukaj si.
- Pozdravljena. - Nevillova opica je bil.
Ga Neville pogreša?
Tega ne pove, ampak ga.
Če bi si to priznal, bi se Driggs gotovo vrnil k njemu.
Malček, si lačen?
- Poiščiva ti grozdje. - Tisto drevo tam zadaj je jezno.
Res je. Na tem otoku se dogaja veliko stvari,
ki tistega starega drevesa ne osrečujejo.
- Kako ti je ime? - Lulu.
Pogosto čutiš te stvari?
Zato, ker je v tebi magija.
Večina ne verjame vanjo.
Pa verjamejo.
Samo imenujejo jo drugače.
Nekateri jo imenujejo vera.
Nekateri vidijo magijo v vodi,
v drevesih, v energiji vseh živih bitij.
In vsa je resnična.
Nekoč...
Lahko te učim.
Povej Nevillu, da tudi Driggs pogreša njega.
- Ga res? - Ja, a tudi on tega ne zmore priznati.
Oba sta zelo trmasta.
Adijo, Lulu.
Bahame bo dosegel že pozno nocoj,
južno Florido pa šele sredi tedna.
Do takrat pa vam bo novice o orkanu Mel sporočala Orkanska Mel.
Zelo rada bi spoznala tvojo sestro.
Zasebno je drugačna.
A vznemirljiva in duhovita. Drugače kot pred kamero.
- Povedala ji bom, da si to rekel. - Nev, to bom obžaloval.
Drek, čez pol ure moram biti pri njiju.
Obula se bom in te peljala.
- Prav. - V redu.
Tole vzemi s sabo.
Stara je, ampak Neville pravi, da še dela.
- Ne, hvala. - Nisi rekla, da si že streljala?
- Sem. Le nočem... - Prav. Pokaži, kako jo držiš.
Daj, ustrezi mi.
Dobro je. Prst pa daj na petelina, šele ko res hočeš streljati.
V resničnih razmerah se ustrašiš. Ustreliš psa.
Ni fino, tudi če je potepuški.
- Če pa ga nimaš na sprožilcu... - Ja, vem. Hvala.
- Si prepričana? - Nočem je.
Neville je res hotel, da jo vzameš. Za vsak primer.
Rekel si, naj si jo sposodim za Roso.
Res? Po vsem, kar sem storil zate in za Dawnie?
Pozneje bom predaval o tem, kako ne namočiš prijatelja.
- Pridi poslušat. - Zlat si, da te skrbi zame.
- Pripravljena? - Ja, pojdiva.
Dobro.
Hvala za vse. Vso srečo z orkanom.
Kmalu se vidimo, prav?
- Dobro. - Hej.
- Veš, kaj je najtežje pri tem? - To, da ne moreš vsega nadzorovati?
Tudi. Letela boš z zasebnim letalom.
- Jaz niti z navadnim ne morem. - V redu.
- Dobro, grem. - Ja.
Ne govorim s tabo.
Preživel bom.
Res misliš, da sta Andrew in tista Rosa dobra drug za drugega?
Ja. Ujemata se.
Je zanj boljša kot jaz?
Težko rečem.
Po eni strani se zdi zelo pametna in neodvisna.
Po drugi strani pa si ti v zaporu.
Poslušaj, saj občudujem, da si našla nekaj, za kar lahko odgovarjaš.
Hvala, agentka. Ampak osem let se mi zdi nekoliko pretirano.
Dva meseca ali šest tednov se mi zdi primernejše.
- Boš povedala naprej? - Ne.
- Paznik! - Ja.
- Gospa. - Hvala.
Desetaka dam, če uganete, kaj je sledilo.
Tudi prav.
Tomás, kako krasen avto.
Oči mi ga je dal.
Res? To mi je všeč.
In kot bi mignil, se je Bonnie vrnila med ubežnike.
Na otokih čutite prihod orkana veliko prej, kot ga zagledate.
Gracie tistega jutra ni mogla na prva leta.
Tretjega pa si je nekako izgovorila. Končno je lahko počivala.
V sanjah je bila v oblakih in letela od Androsa.
Gospa.
Zaboga, gospa!
- Zakaj imate nož, porkaš? - Za neznance, ki se me dotikajo.
- Ne morete ostati tu. - Na svoj let čakam.
Nobenega več ni. Vse so odpovedali. Neurje prihaja.
Bilo je, kot da veter nosi Ya-Yine besede.
Ta otok ti ne bo dovolil oditi.
- Ja. - V redu.
- Hvala za pomoč. - Malenkost.
Veš, močno verjamem, da so vsa dobra dejanja nagrajena.
- Kaj bo najina nagrada? - Samo hipec.
Poglejva.
Rosa Je vse v redu?
Kot sporočilo bogov.
Ja. Pojdi lovit ribe.
- Na zdravje! - Na zdravje!
Na zdravje, Tilly.
Pse obožujem. Z njo pa sem obsedena.
Resno, želim si, da bi Tillyjine možgane lahko presadila v moževo glavo.
Samo s pozornostjo me hoče zasipavati in me lizati.
Raje pojdimo, da prehitimo neurje.
Kmalu.
Povej mi še kaj o sebi. Imaš koga?
Ja, imam.
No, povej. Kako mu je ime?
Jordan Fleeterson.
Ja. Prodaja tiste stvari, ki jih priviješ na umivalnik,
da lahko posodo pomivaš z morsko vodo.
Carsko.
Poglej te oblake. Bomo sploh lahko vzleteli?
Kakšen je?
Je čeden? Gotovo je. Velike joške imaš.
Misliš, da bo Jordan jezen?
Jezen? Zakaj pa?
Družila si se s tem ogromnim kretenom.
- Veš, kaj? Čas je za odhod. - Joj, ljubica.
Obe veva, da ne greš nikamor. In jebi se.
- Ti se jebi. - Jajči!
Pizda.
Nev, tole bo zabavno. Ribe najbolje prijemljejo pred neurjem.
Drži. Samo nekaj sendvičev vzamem.
Dvakrat pečeno kirnjo in dve kavi, prosim.
A, kava in riba. Super kombinacija.
Poznam jo.
Jaz tudi.
Skrivnostna gospa.
Kako si?
Prijatelja sta?
Nova. Ampak včasih je to enako, kot če bi bila dolgoletna.
Stare prijatelje vedno sprašuješ: "Bob, te še vedno boli koleno?"
Ali: "Bob, je žena še vedno taka tečnoba?"
- Bob živi prav žalostno. - Ne skrbi zanj. Bogat je.
Pri novih prijateljih pa je vse sveže.
Celo sebe lahko izmisliš. Povedal bom primer.
Neville misli, da obožujem filme z nadjunaki.
- Jih ne? - Ne.
Niti Spider-Mana?
- Zlasti njega ne. - Thora?
- Zavidam mu lase. - Doktorja Strangea?
Toži se mi po bogatem Bobu. Hecam se.
Ljubezen do filmov z nadjunaki sem izrazil le, ker so všeč tebi.
- Glej no, prava bestiča. - Se ti lahko pridruživa?
Nihče vaju ne ustavlja.
Tako oblečene te še nisem videl. Prijaznejša se zdiš.
Veš, kaj pravijo o videzu.
Lahko vara.
- Vem. - Oprosti.
Zaljubljen si, kaj?
- Kako si vedela? - Čara.
Ne čaram.
Moški si. Na obrazu ti piše.
Ne moti se.
Kar siješ.
Kaj, je tvoja gorila? Nekoliko star je.
Zaboga. Lahko bi zavila v malo celofana.
- Dedi je žalosten. - Vsi smo kdaj.
Samo danes nisem bil pripravljen.
Vseeno, koga si pripeljal. Ne bom ti vrnila denarja.
Nočem ga.
Urok je deloval.
Gradbincu se bo zgodilo veliko slabega.
Nisem prepričana.
Ne razumem. Moja prijateljica je z njim.
- Dovolj sem povedala. - Ne, skrivnostna gospa. Prosim.
Ne boš spet izginila.
Včasih kar ponikne.
- Čarati zna. - Ne. Samo hitro hodim.
Vseeno mi je, ali znaš čarati ali pa imaš samo dober šesti čut.
Rad bi, da to uporabiš, da boš spoznala, da govorim resnico.
Če se bo moji prijateljici Rosi kaj zgodilo
in mi tega ne boš takoj povedala...
Boš to plačala.
Vesta za tvojo prijateljico. Nekdo mi je povedal.
Vesta, da ni to, za kar se izdaja.
Hvala. Šel bom k njima. Če me čez eno uro ne bo nazaj, pokliči Rogelia.
Vzemi moje kolo.
Ja.
Nisi več tako srhljiva.
Nikoli nisem hotela biti.
Mu lahko vsaj povem, da sem v redu?
Ne, ker nisi.
Išče jo. Pripravi se.
- Oj, policaj za hrano. - Oj, Nicholas. Kako si?
- Kje je Rosa? - Tukaj je ni.
No, to ni pravi odgovor.
- Me en drek briga. - Nesramen si.
Za to ni razloga. Olikano se lahko pogovoriva.
Prav.
Vljudno te bom prosil, da se usedi,
sicer bova ugotovila, kaj je boljše orožje, krepelce ali puška.
Seveda.
Je Rosa cela?
Pa če ni?
Kaj boš? Me bo tvoj duh hodil strašit?
- Nick, ne! Ne ustreli ga tukaj. - O, žena.
- Prav vesel sem te. - Zakaj ne tu?
Bi rad zanič seks? Kar, poči ga na najini postelji.
Moja kri pušča nadpovprečno hude madeže. Vem iz izkušenj.
- Utihni, jebenti. - Rade volje.
Prav. Premakni se.
Ja.
Rada te imam. Hvala, srček.
Yancy je vedel, da hitro potrebuje načrt.
Tisti hip se je smrt zdela neizogibna.
Na srečo je načrt stekel mimo njega.
- Tilly, Tilly... - Da ne bi.
Da ne bi.
- Ne stori ji žalega. - To ni odvisno od mene.
Nick, to je šibrovka. Glasna, veliko šiber.
Njej bo življenje spremenila že ena šibra.
Morda bo preživela, toda zaupanje bo za vselej izginilo.
- Tvegal bom. - Ne. Ne boš, slišiš?
- Eve, umakni se. - Nick, ljubezen mojega življenja je.
- Matervola. - Jebenti, Eve, umakni se.
Več ji je do psa kot do tebe. Veš, kaj je pa največja štala?
Caitlin sem moral obljubiti... Rekla je: "Yancy, poskrbi, da mu ne bo nič."
- Utihni. - Noro, še kar verjame vate.
- Utihni! - To je rekla?
- Zdaj ne bova o tem. - Zaboga, Nick.
Kako dolgo boš še dovolil mis simpatičnosti, da ti ukazuje?
- Moraš lulati sede? - Dovolj!
Oba ubij in mi jutri kupi kužka.
Nick, tvoja hči hoče biti v stikih s tabo.
Kako si pristal tukaj?
Ne vem.
Nick, kaj, klinca, še čakaš? Govedo, ubij ga!
Daj! Ustreli ga!
Daj mi jebeno puško, gnida!
Ne!
Drek. V hrbtu imaš ribiško palico.
Si v redu?
Hvala. Obdrži drobiž.
Najlepša hvala.
Se poskušaš ubiti s pijačo? Tudi hitrejši načini obstajajo.
In cenejši.
Brigaj se zase.
Poznam te.
Menda praviš, da tvoja magija ni resnična.
Je.
Gracie verjetno ne bi znala povedati razloga,
ampak nekaj jo je potegnilo na barski stolček.
Zase vem, zakaj sem tukaj. Ampak kaj tu počneš ti?
Čakam, da neurje mine, da bom lahko zapustila otok.
Spremi me domov.
In spet je bil tam tisti nepojasnljivi vlek.
- Kje je Rosa? - Vse sem poklical.
- Nihče je ni videl. - Hudirja.
Ne bi ji smel dovoliti oditi. Le kaj mi je bilo?
O bog. Kaj je bilo?
O, miška.
Tam je bil velik, lep in srhljiv moški.
Zakaj mora biti lep?
- Jajc? - Ja.
Vrgel me je v avto in odpeljal v gradbeno lopo. Tam sva samo sedela.
Niti črhnil ni.
Končno je zinil, da sem zavarovanje, dokler ne najdejo mojega fanta.
Vprašala sem ga, ali me bo ubil.
On pa...
Samo uslužbenec sem. Naredim, kar mi rečeta.
Rekla sem: "Dober človek sem."
To ne šteje.
Zgrabila me je panika. Panika mi prebudi tek.
Jé tudi, kadar ni panična.
Iz torbice sem hotela vzeti beljakovinsko ploščico.
Daj mi je pol.
Takrat sem zagledala pištolo. Pizdun. Rekla sem, da je nočem.
- Zdaj se boš jezila name? - Ja, bom.
To pištolo poznam.
Raje ne.
Ne.
Poslušaj, samo šla bom. Ne bom te ustrelila. Samo...
Sranje! Zelo mi je žal. Res.
- No, ustrelila sem ga. - Kaj?
- Ustrelila si ga? - Načrtno.
- Ne po nesreči, kot bo govoril on. - Gotovo.
Iskreno se opravičujem, da sem ti jo dal v torbico.
- Prav. - Zajedljiv sem bil.
Jo lahko dobim nazaj?
Med begom sem jo vrgla v potok.
Jaz sem kriv. Moral bi ti povedati,
da orožja ne meči v potok, ker ga lahko znova uporabiš.
Drugič, celo tretjič.
- Z otoka morata. - Prav ima.
Z Dawnie se lahko skrijeva, vidva pa izstopata.
Nimamo orožja, oblasti pa sta podkupila.
- Oditi hočem. Takoj. - Zaradi neurja so letališča zaprta.
Že vem. Naju pelješ?
Problem ni v tem, da ne verjameš v magijo.
Verjameš. Ne verjameš pa vase.
Taka si kot vsi drugi.
Ya-Ya, ljudje, ki mi plačujejo... Pravijo, da sem nekaj posebnega.
Nisem.
Kaj pa vem.
Stvari, ki sem jih naredila...
Nisem posebna v dobrem pomenu.
Veliko močnejša si, kot misliš.
Ko bi to le bilo res!
To je grob moje mame. Zadnje čase ne more biti ponosna name.
Verjetno jo muči občutek krivde, da te je tako zgodaj zapustila.
Ampak vedi tole...
Vedno sem ponosna nate.
Veš...
Živjo! Hej, vrnila sem se.
Analgetiki delujejo?
Ne, boli še bolj, kot ko sem si odrezal roko.
Samo ven jo spravi!
Ne morem. Preveč nagravžno je.
Iz prsta si mi odstranila trsko.
- Enako je. - Pa ni!
- Delaj se, da je trska... - Prav.
In jo izdri!
O bog. Ne zdi se mi preveč hudo.
O bog.
Zelo hudo je.
Morala bi mi dovoliti, da ubijem tiso gnido.
Več analgetikov rabim.
- Že, ampak jih nimava več, Nicky. - Poišči jih. In pokliči zdravnika.
Ne morem. Ne na tem otoku! Ne vem, kaj naj.
Prosim. Lahko enkrat za spremembo ti poskrbiš zame, jebenti?
V redu.
Bom.
Tudi tebe bi moral ustreliti, ščene malo.
Tam je.
Živjo, kolega.
Živjo. Si mislita? Nekdo je snel našo fotko.
Andre ni nič vedel o tem, je pa včasih zvit kot presta.
- Imaš letalo pripravljeno? - Za vaju vedno.
Ampak najprej moram vprašati šefa.
- Poklical ju bom. - Samo hipec.
Sem kriminalist Andrew Yancy, to pa je dr. Rosa "Campensino".
Ime je zelo težko izgovorljivo, tudi če jo že dolgo poznaš.
- Res morava oditi. - Rad bi pomagal, ampak ne morem kar...
Razložil ti bom. Tvoja šefa sta morilca.
Po tvojem pogledu vem, da tega nisi vedel.
Verjetno pa veš,
da je, če brez carinskega pregleda od tod letiš naravnost v okraj Monroe,
- to kaznivo dejanje. In to hudo. - Tudi tihotapce drog prevaža. Videla sem.
- Bili so kreteni. - Vseeno. Drog se nikoli ne tihotapi.
Sta res morilca?
- Ja. - Tudi naju sta poskušala ubiti.
Ušla sva.
- Ljubica, to mu je jasno, ker sva tukaj. - Ti pa ne pretiravaš z razlago, a?
- Vedel bi, da naju nista ujela. Tu sva. - Detajli so pomembni.
- Fino, da si temeljita, ampak ve. - Na nobeno stran se nočem postaviti.
Oba imata prav. Peljal vaju bom. Pod enim pogojem.
Brez pogojev in pogajanj. Ničesar ne moreš zahtevati.
Pa lahko.
Šment, pomežiknil sem. Še eno.
Daj no. Večne so.
Zdaj pa lahko.
Gracie? Si to ti?
Samo po palico sem prišla.
Gracie? Kje je? Kje je?
Kje? Živjo. Zdravo. Kdo si pa ti, mater?
Graciejina babica, Ya-Ya.
Tako nečak imenuje svoj bongelj. Analgetike za moža rabim.
Na tem usranem otoku pa ne najdem dohtarja.
- Ne morem ti pomagati. - Nisem iskala tebe.
Iščem Gracie, ki ima tu menda vpliv in dela zame.
Spomnim se te.
- Vrnila sem ti skuter. - To me res ne zanima.
- Kje je? - Verjetno na obisku pri mami.
Kje je njena mama?
- Na pokopališču. - Hvala.
Pizda!
Ni takoj opazila obnovljenega oltarja,
ampak ko ga je, je vedela, da se je kraljica vrnila.
Tam je. Neurje se hitro približuje.
Pametno, da se nismo ustavili na kavi.
In ne bomo odšli, če ne odidemo takoj.
Poslušaj, ko se vrneš domov, vse povej Roju.
Vedel bo, kaj mora narediti.
Samo jaz se bom vrnila?
Ne morem dovoliti, da se izmaže, prav?
V hrbtenici ima luknjo in brez ene roke je. Ne bo šel plesat.
- Že, ampak ne bi bil miren. - Pojdimo že. Mudi se.
Vem, da to ni konec sveta, prav?
Ampak to ni več pustolovščina, Yancy.
- Nevarno je. - Vem. Zato pojdi.
- Na letalo moraš. - Ti tudi.
Naredi, kar moraš, ampak če se ne boš vkrcal, je med nama konec.
Resno?
Bila sva srečna.
Daj. Odnehaj. Samo tokrat.
Pizda!
Eve je za prst okrivila Nicka.
Ni vedela, da je to še najmanjša težava.
- Tu si. Hvala bogu! Povsod sem te iskala. - Našla si me.
Spet nosiš svoj kostum. Kulsko. Tvojo pomoč potrebujem.
Ne.
Ne prosim. Tvoja šefinja sem, zato se podvizaj. Delo te čaka.
Gracie!
Saj delaš uroke, ne?
Nick zelo trpi. Tvojo pomoč potrebuje.
Ne more je dobiti.
- Nihče od nas, prodanih duš, je ne more. - Kuzla.
Neurje je tu, kot sem rekla.
Pripravljena sem sprejeti svojo usodo. Pa ti, Eve?
Konec je. Ne boš več kradla naše zemlje.
Ne boš več gradila butastega letovišča na plažah, kjer se igrajo naši otroci.
Si res mislila, da ti bodo Orishe dovolili nadaljevati?
Zase vem, da ti ne bom.
Ti?
Za koga se pa imaš?
Zmajevka sem, jebenti!
Čas je, da se to konča.
Prevedla Polona Mertelj